Japozene

Cazul NOMINATIV

Funcția sintactică: subiect

Întrebări: cine? ce?

Exemplu:

* *Maria* aleargă.
* *Casa* este spațioasă.

Funcția sintactică: nume predicativ

Întrebări: cine este? ce este? cum este?

Exemplu:

* Comisarul acela este *Mihai*.
* Asta este *banca* Mirelei.

Funcția sintactică: atribut apozițional

Întrebări: care? ce fel de?

Exemplu:

* Sora ei, *Mirela*, este profesoară.
* Prietena mea,*cartea*, îmi este mereu alături.

Cazul ACUZATIV

Funcția sintactică: complement direct

Întrebări: pe cine/ce?

Exemplu:

* *Pe Maria* am sunat-o ieri.
* Am văzut *un film* de acțiune.

Funcția sintactică: complement indirect

Întrebări: despre cine/ce? cu cine/ce? la cine/ce?  pentru cine/ce?

Exemplu:

* Am vorbit cu *profesoara* despre nota de la test.
* Mă gândesc la *furtuna* de ieri.

Funcția sintactică: complement circumstanțial de loc

Întrebări: unde? de unde? până unde? încotro?

Exemplu:

* Mâine merg *la Claudia* acasă.
* Tata se întoarce *de la serviciu.*

Funcția sintactică: complement circumstanțial de mod

Întrebări: cum? în ce fel? în ce mod?

Exemplu:

* Am mâncat *cu poftă*.
* Mă voi îmbrăca *precum Mircea*.

Funcția sintactică: complement circumstanțial de timp

Întrebări: când? de când? până când? cât timp?

Exemplu:

* Petrec *până la răsărit*.
* Ninge *de zile* întregi.

Funcția sintactică: atribut prepozițional

Întrebări: care? ce fel de?

Exemplu:

* Despărțirea *de iubită* nu i-a prins bine.
* Mesele *de lemn* îmi plac.

Funcția sintactică: nume predicativ

Întrebări: cine este? ce este? cum este? (cu prepoziții)

Exemplu:

* Masa este *de lemn.*
* Eroii sunt *de piatră*.

Cazul DATIV

Funcția sintactică: complement indirect

Întrebări: cui?

Exemplu:

* I-am dat *lui Radu* cele cinci cărți.
* Am dat *profesorilor* câte un cadou.

Funcția sintactică: complement circumstanțial de mod

Întrebări: cum? în ce fel? în ce mod?

Exemplu:

* Am rezolvat problema *asemenea lui Ștefan.*
* Am rezolvat problema *aidoma elevilor* celorlalte clase.

Funcția sintactică: atribut prepozițional

Întrebări: care? ce fel de?

Exemplu:

* Este de preferat comportamentul *asemenea părinților*.

Funcția sintactică: nume predicativ

Întrebări: cine este? ce este? cum este? (cu prepoziții)

Exemplu:

* Băiatul este *asemenea bunicilor.*

Cazul GENITIV

Funcția sintactică: atribut genitival

Întrebări: al (a, ai, ale) cui?

Exemplu:

* Caietul *lui Radu* este rupt.
* Pozele*albumului* sunt frumoase.

Funcția sintactică: complement circumstanțial de loc

Întrebări: unde? de unde? până unde? încotro?

Exemplu:

* A ascuns cheia *deasupra dulapului*.
* Vecinul locuiește *deasupra lui Popescu*.

Funcția sintactică: atribut prepozițional

Întrebări: care? ce fel de?

Exemplu:

* Lupta *împotriva drogurilor* este una aprigă.

Funcția sintactică: nume predicativ

Întrebări: a/al cui este? ai/ale cui sunt?

Exemplu:

* Haina este *a tatălui* meu.
* Ochelarii sunt *ai lui Ștefan*.

Funcția sintactică: complement circumstanțial de timp

Întrebări: când? de când? până când? cât timp?

Exemplu:

* Am ajuns la școală *înaintea Mariei.*

Cazul VOCATIV

❗ Nu are funcție sintactică.

Exemplu:

* *Copilule*, nu mai vorbi urât!
* *Maria*, fii cuminte!
* Hei, tu, *fetițo,* ai grijă!