**Poluarea orasului Bucuresti**

Pentru a ne da seama de ce Bucurestiul este atat de poluat, trebuie sa ne punem cateva intrebari, sa vedem care sunt problemele si sa gasim solutii. Anual zeci de tone de deseuri sunt arse ilegal in localitatile din jurul Bucurestiului, cat si in acesta. Haideti sa aflam de ce.

**De ce au loc atat de multe arderi ilegale in jurul Bucurestiului?**

Vom vorbi despre Glina mai incolo, pana atunci uitati inca un factor de poluare major: satul Sinesti.

Map

Description automatically generated (<https://www.google.com/maps/place/Sine%C8%99ti/@44.5049167,26.2277516,10.5z/data=!4m5!3m4!1s0x40b1f249cd170281:0x5e0bb1daeb9a7609!8m2!3d44.5650265!4d26.3833243>)

**O sursă importantă a poluării din București provine din satul ilfovean Sintești. În ultimii ani, acolo au apărut rețele infracționale ce topesc deșeurile prin incendieri. Afacerea ilegală este susținută și de firme care preferă să încheie contracte cu rețelele din Sintești decât să suporte costurile triple ale reciclării. 120 de firme de tratare a deșurilor sunt în Sintești, la o populație de sub 3.000 de locuitori. Autoritățile se învârt într-un cerc vicios: de fiecare dată când intervin dau peste oameni nevoiași, nu de adevărații poluatori. Comisarii i-au surprins pe localnici în timp ce ardeau deșeuri toxice, precum anvelope și cabluri electrice.**

**Reprezentanții autorităților de mediu nu au putut opri inițial sursa de poluare pentru că au fost alungați de localnici. Ministrul Mediului, Tanczos Barna, a anunțat că a fost nevoie de intervenția trupelor speciale ale poliției pentru a mai prinde doar două persoane care ardeau deșeuri.**

**„Din cauza incendierii deșeurilor, toată zona – formată din București, comune și orașe din Ilfov, dar și județul Dâmbovița – este poluată constant. Simțim uneori cum aerul este greu de respirat. Când au loc arderi în Sintești, norul de fum vine dinspre zona Berceni și ajunge până în zona centrală sau chiar traversează Capitala”, spune Octavian Berceanu, fost comisar-șef al Gărzii Naționale de Mediu în perioada martie-octombrie 2021.**



**Traseul deșeurilor ilegale**

Din estimările obținute de la Garda Națională de Mediu, între 10.000 și 20.000 de tone de deșeuri intră (legal sau nu) anual în Sintești, fără ca autoritățile de mediu să știe care este cantitatea care a fost reciclată și care este cantitatea dispărută în focurile din sat. Minimum 200 de euro este valoarea unei tone de deșeu care intră în Sintești.

O afacere de minim 10 milioane de euro pe an de pe urma deșeurilor care intră în satul ilfovean.

Octavian Berceanu spune că important nu este doar să fie oprite incendiile. Esențială este și oprirea așa-zișilor „brokeri de deșeuri”, cei care le aduc în satul ilfovean fără a le putea recicla sau trata.

În acte, aceștia susțin că primesc deșeuri de la firmele care le produc în scopul de a le vinde apoi fabricilor de ciment și altor companii care pot valorifica resturile industriale care nu se dezintegrează natural.

Doi din ultimii patru șefi ai Gărzii Naționale de Mediu și un fost comisar-șef al Gărzii de Mediu Ilfov au explicat pentru Europa Liberă cum ajung deșeurile în Sintești:

1. Totul începe în curtea firmelor a căror activitate produce resturi metalice, plastice, textile etc. Sunt, de obicei, societăți mici și, cel mult, medii. După ce au fost produse în urma procesului industrial, aceste deșeuri trebuie tratate și resturile depozitate pe platforme de gunoi speciale pentru resturi industriale.
2. Pentru a scăpa de aceste deșeuri, firmele trebuie să încheie - conform legislației de mediu - contracte cu societăți de transport, tratare și valorificare a deșeurilor. O companie din domeniu care lucrează legal, respectând toate regulile de mediu, poate cere de la 500 de euro pentru fiecare tonă de deșeu pe care îl ridică de la societatea care l-a produs.
3. Administratorii unor firme aleg însă să încheie contracte cu firme de reciclare din zona Sinteștiului. Aceste SRL-uri funcționează legal și susțin la înregistrarea la Registrul Comerțului că pot trata, transporta sau valorifica deșeuri.
4. După ce deșeurile ajung la firmele din Sintești, gunoiul industrial practic dispare, uneori în incendii. Toți administratorii firmelor din Sintești susțin în fața comisarilor de la Garda de Mediu că au valorificat și au reciclat deșeurile preluate de firme.
5. În realitate, mare parte din aceste deșeuri sunt preluate de localnici din Sintești, care le ard în topitorii improvizate (este vorba de deșeurile de metale) sau le ard în focuri obișnuite (când e vorba de plastic, hârtie, textile, cabluri) pentru a le face dispărute.



### ****Sursele deșeurilor arse din satul ilfovean****

O parte importantă din deșeurile care sunt arse ilegal în Sintești provin din **industria auto**, în special ateliere de dezmembrari auto.

„În jurul Bucureștiului s-a creat o rețea de valorificare a fierului vechi. Capii ei sunt la Sintești, o comunitate avută de romi. Alte localități unde se ard deșeuri, cele mai multe dintre ele provenite de la mașini vechi, sunt Sărulești, Bolintin, Moroeni, locuri în care se adună resturi de aluminiu și cupru”, a declarat pentru Europa Liberă o sursă din Garda de Mediu.

Cablurile din dezmembrările auto ajung la topitoriile din Slatina sau Galați, unde există mici fabrici specializate în producția de semiconductori. „În Sintești, se oferă prețul cel mai bun la astfel de materiale, lucrează doar cu forța de munca locală, nu intră alți furnizori pe piață”, adaugă sursa Europa Liberă.

O altă parte importantă din deșeurile din Sintești provin de la dezvoltatorii imobiliari, de obicei cei care ridică clădiri de dimensiuni mai mici în București. Aceștia preferă să-și scadă cheltuielile și, în loc să achite 500 - 1.000 de euro pentru depozitarea la o groapă specială a unei tone de moloz, scapă de gunoi în Sintești cu 200-300 de euro.

În ultimele săptămâni, în Sintești au fost descoperite chiar deșeuri medicale, spune pentru Europa Liberă Octavian Berceanu. Acesta precizează că a fost surprins când a descoperit astfel de resturi. Aceste deșeuri - care provin de obicei de la clinici și spitale - sunt periculoase și tratarea lor este cea mai scumpă. Compania Stericycle este specializată în acest tip de operațiuni, folosind un incinerator amplasat în satul Rudeni, arondat localității Chitila.

Cabluri și resturi de produse metalice sunt, de asemenea, des întâlnite în focurile din Sintești. Aceste deșeuri sunt topite pentru a fi apoi valorificate la centre speciale pentru metale.

Reprezentanții Gărzii de Mediu au mai descoperit și deșeuri care erau furate de la groapa din Vidra pentru a fi apoi topite și valorificate în Sintești.

Nu în ultimul rând, în Sintești ajung și deșeuri importate ilegal în România din state mai puternic dezvoltate. În ultimi doi ani, autoritățile de mediu și de la frontieră au descoperit trei transporturi ilegale de deșeuri care ar fi trebuit să ajungă în Sintești. Valoarea acestor transporturi era de peste 150.000 de euro.

### ****Arderile de deșeurile duc la deteriorarea sănătății și chiar la decese****

Potrivit estimărilor Agenției europene pentru mediu, în fiecare an, în România mor 29.000 de oameni din cauze asociate poluării. Costul social este cel mai mare din Europa, 1.800 de euro pe cap de locuitor pe an, în București fiind de 3.004 euro pe cap de locuitor pe an. Costul social înseamnă toate costurile asociate problemelor ce țin de poluare, plecând de la cheltuieli cu sănătatea, asigurări, mortalitate prematură.

**De ce reciclam atât de putin?**

Din gunoiul pe care fiecare dintre noi îl produce, o proporție covârșitoare ajunge la gropile de gunoi de la marginea orașelor, care sunt alimentate zilnic cu sute de tone de deșeuri. Producem prea mult si reciclam prea putin, așa ca deși se întind pe hectare întregi, gropile de gunoi încep sa devina neîncăpătoare. Gropile de gunoi sunt finite. Acestea nu pot creste la nesfârșit. Gropile de gunoi din București si Ilfov sunt aproape de capacitatea lor maxima. Conform legislațiilor Europene in vigoare, jumătate din gunoiul despre care vorbim ar fi trebuit reciclat. UE ne-a fixat o ținta de 50%, pe care trebuia sa o atingem pana la finalul anului 2020. Am ratat aceasta ținta cu mult, reușind sa reciclam doar 13% din acele gunoaie. Cel mai răsunător eșec la capitolul reciclare este chiar Capitala, despre care vom vorbi astăzi. București produce 1/5 din gunoiul tari, dar, cu toate acestea, reciclează doar 15%. Haideți sa aducem la suprafață problemele si sa găsim si soluții pentru acestea.

**Prima problema: Taxarea gunoiului**

Pentru a atrage voturi, primarii sau întrecut in promisiuni, pana s-a ajuns ca taxa de salubrizare din cadrul sectorului 3 sa ajungă la 0.00 RON/an. Poate ca va întrebați care sunt consecințele? Pai, din aceasta cauza, oamenii nu mai au motivația de a colecta selectiv deșeurile. Masurile precum taxa 0 pe gunoi le-au transmis idea ca nu au nicio responsabilitate pentru gunoiul pe care îl produc, deoarece nu trebuie sa plătească nimic pentru ridicarea lui. In realitate, aceste servicii nu au cum sa fie gratuite, deoarece sunt foarte scumpe. Anul trecut primăria Sectorului 3 din București a cheltuit 240 de milioane de lei pentru administrarea gunoiului. Banii au fost suportați de la bugetul local, adică din taxele cetățenilor. Daca împărțim cei 240 de milioane de lei la numărul de locuitori din sector, rezulta ca fiecare persoana a plătit aproximativ 500 de lei pentru serviciile de salubrizare in anul 2020. Situația este similara in toate sectoarele, costul gunoiului fiind mai mare decât taxa impusa de primărie.

A picture containing table

Description automatically generated

Deci taxa 0 pentru serviciile de salubrizare nu exista si nu are cum sa existe. Este doar o minciuna care da bine si arata mulțumitor in ochii oamenilor si care strânge voturi pentru primarii care o aplica. Banii necesari activității de salubrizare a orașului vor fi colectați din bugetul local, respectiv din taxe plătite tot de oameni, rezultând faptul ca si daca taxa de salubrizare 0 este impusa de primărie, impozitele plătite de tine la primărie fiind duse mai departe către salubrizare.

In 5 din cele 6 sectoare ale Bucureștiului, taxarea este uniforma atât pentru deșeurile colectate selectiv, atât cat si pentru deșeurile care nu sunt reciclate si aruncate grămada. Aceasta este încă o lipsa de motivație pentru a colecta selectiv deșeurile. Daca este absolut egal pentru tine sa plătești la fel de putin, eliminând procesul de separare a gunoiului, vei face acest lucru, deoarece nu ai nicio motivație sa faci mai multa munca pentru același cost.

**Soluția 1:**

In toate statele civilizate, gunoiul este administrat după principiul “plătești cat arunci”. Asta înseamna ca cei care își reciclează gunoiul plătesc o taxa mai mica, iar cei care îl arunca la grămada vor suporta costuri considerabil mai mari. Acesta este un prim pas pentru a ii încuraja pe oameni sa colecteze selectiv deșeurile pe care le produc.

**Problema 2: Lipsa sancțiunilor**

O ordonanța de urgenta intrata in vigoare la 1 iulie 2019, prevede ca fiecare generator de gunoi din România este obligat sa separe deșeurile pe care le produce pe cel putin 4 categorii ( menajer , plastic , hârtie , sticla ) . Legea stabilește amenzi de pana la 2000 de lei pentru persoanele fizice si 40.000 de lei pentru firme. Aceste amenzi trebuie aplicate de Politia Locala, aceasta fiind o instituție aflata in subordinea primarilor. Sancțiunile se aplica rar sau deloc. Firmele si persoanele care nu colectează selectiv sunt sancționate puțin sau deloc, deși exista o lege in vigoare.

**Soluția 2:**

Aplicarea amenzilor eficient de către Politia Locala.

**Problema 3: Infrastructura de reciclare**

In ultimii ani, primarii de sector au tratat colectarea selectiva ca pe un lucru care trebuie bifat de dragul presiunilor venite de la Bruxelles. Pe străzi au apărut containere de reciclare, dar nu peste tot au respectat cerința legala de a fi împărțite pe 4 fracții de colectare. In multe cazuri, aceste containere nu sunt aproape de fiecare locuința, iar montarea lor nu a fost însoțita de campanii de informare. Efectul a fost ca majoritatea cetățenilor nu folosesc aceste containere stradale, care ar trebui sa ajute la colectarea selective a deșeurilor.

**Soluția 3:**

Conform legii, firmele de salubrizare ar trebui ca la fiecare adresa de unde ridica gunoiul, sa pună la dispoziție containere de colectare selective pe cele 4 fracții. Asta înseamna ca la fiecare bloc din București ar trebui sa existe containere pentru colectare selective, pentru ca locuitorii din imobilul respective s anu mai aibă nicio scuza pentru a nu recicla gunoiul. Firma de salubrizare ar trebui sa trimită cate o mașina pentru fiecare dintre cele 4 pubele in parte, pentru ca gunoiul colectat selectiv sa nu fie amestecat.

**Partea 2: Arderea deșeurilor Bucureștene in moduri ilegale.**

Poate va mirați ca principala sursa de poluare din București nu este traficul sau centralele pe cărbuni, ci arderile ilegale de deșeuri din zona periurbana a Bucureștiului si din cadrul acestuia. Câteva nume memorabile pot fi Ferentari si Glina. Astăzi, 12/22/2021, ora 01:53 Sud-Vestul Bucureștiului este sufocat, cea mai ridicată valoare fiind in Ferentari, respectiv 91. De acolo vine o mare parte din aerul poluat din Sud-Vest, deoarece fiind o zona mai săracă, oamenii se încălzesc cu deșeurile produse, in loc de lemne sau centrale pe gaze naturale.

Graphical user interface, map

Description automatically generated

La orele de vârf, Drumul Taberei devine si mai sufocant, din cauza coloanelor imense de mașini adunate in coloane care se întind pe lungimea a bulevarde întregi.

“După ce mai multi ani la rând s-au înregistrat valori ridicate ale gazelor poluante din Capitală, Agenţia pentru Protecţia Mediului Bucureşti (APMB) a cerut elaborarea unui program integrat de gestionare a calităţii aerului. Ultimul raport al acestui program arată că, zilnic, în anul 2013 s-au înregistrat depășiri ale valorilor-limită la pulberile în suspensie (PM10), care provin în special de la activitatea industrială şi de la traficul auto. În topul clasamentului este zona Mihai Bravu. Aici, PM10 şi dioxidul de azot (rezultat în urma traficului rutier intens) au depăşit în 2013 valoarea-limită anuală pentru protecţia sănătăţii umane. “Să vedeţi ce aglomeraţie e în trafic la ore de vârf. Sunt zeci de maşini şi gaze de eşapament de abia poţi respira”, ne-a zis Gheorghe Constanda, un bărbat care locuieşte în zona Mihai Bravu."

Citeşte întreaga ştire: Drumul Taberei, transformat într-unul din cele mai poluate cartiere din Bucureşti: «Stăm cu geamurile închise, ca să putem respira!» pe https://libertatea.ro

“Cartierele Drumul Taberei, Mihai Bravu si zona Cercului Militar sunt printre cele mai nocive zone din Bucuresti, cantitatea de praf din aer depasind cu mult limitele maxim admise de normele europene, potrivit unui raport prezentat, miercuri, de Agentia Regionala pentru Protectia Mediului Bucuresti.” Scrie https://economie.hotnews.ro/

Am vorbit destul despre poluarea din Sud-Vestul Bucureștiului. Acum haideți sa vorbim si despre Glina.

Glina este o localitate apropiata de București, unde arderile ilegale de gunoi se țin in lanț. Aceste arderi emana niște cantități enorme de substanțe nocive/toxice in aer, care se deplasează spre București, înroșind senzorii de poluare. Oamenii de la Garda de Mediu nu mai fac fata, iar, recent, fostul șef al Gărzii de Mediu a fost înlocuit cu altcineva, care nu își face treaba foarte bine, deoarece senzorii de poluare se înroșesc mai tare si mai repede.

**Soluție:**

Mobilizarea autorităților de la Garda de Mediu si promovarea la nivel național a legilor care previn aceste arderi, prin intermediul Mass-Media.

**Concluzie:** Capitala României, orașul cu cel mai ridicat nivel de dezvoltare din tara, tronează pe un maldăr murdar de gunoaie, aer irespirabil si arderi ilegale, alimentat de nepăsarea autorităților. Continuând in acest “trend”, putem pune sănătatea oamenilor in pericol, așa ca trebuie sa ne luam un timp sa gândim si apoi, daca nu se întâmpla nimic, sa ieșim cu toții in strada, pentru a arata ca noua ne pasa de viitorul acestei planete, deoarece, din păcate, ideea este sa mai existe o lume in 100 de ani, nu cum va fi aceasta.

Va mulțumesc pentru atenție, Anton Alexandru, Cronica Săptămânii Trecute.

Realizat de Anton Alexandru, elev al Scolii Gimnaziale Nr. 197, Bucuresti, Romania.

Proiectul/ articolul va fi incarcat si pe cst.alexanderanton.xyz .

©Anton Alexandru